|  |  |
| --- | --- |
| Prvi.jpg  |   22. X 2025. Број/No. **344/25**  |
|  |  |

|  |
| --- |
| САОПШТЕЊЕ ЗА МЕДИЈЕ |
| **октобар 2025.** |

**Просјечна нето плата у септембру 1 557 КМ**

**Реалан раст плате на годишњем нивоу 5,6%**

Просјечна мјесечна нето плата у Републици Српскојисплаћена у септембру 2025. године износила је1 557 КМ и у односу на август 2025. године, номинално је већа за 0,1%, a реално је остала на истом нивоу, док је у односу на исти мјесец претходне године номинално већа за 10,3%, а реално за 5,6%. Просјечна мјесечна бруто плата износила је 2 396 КМ.

Посматрано по подручјима, у септембру 2025. године највиша просјечна нето плата исплаћена је у подручју *Стручне, научне и техничке дјелатности* и износила је 1 992 КМ, а најнижа просјечна нето плата у септембру 2025. године исплаћена је у подручју *Грађевинарство*,1 218 КМ.

У септембру 2025. године, у односу на септембар 2024, сва подручја забиљежила су номинални раст нето плате, од чега највише у подручјима *Стручне, научне и техничке дјелатности* 19,6%, *Јавна управа и одбрана; обавезно социјално осигурање* 14,8%и *Образовање* 14,7%.

 KM



Графикон 1. Просјечна нето плата по мјесецима

**Мјесечна инфлација у септембру 2025. године 0,1%**

**Годишња инфлација (IX 2025/IX 2024) 4,4%**

Цијене производа и услуга које се користе за личну потрошњу у Републици Српској, мјерене индексом потрошачких цијена, у септембру 2025. године у односу на претходни мјесец у просјеку су више за 0,1%, док су у односу на исти мјесец претходне године у просјеку више за 4,4%. Од 12 главних одјељака производа и услуга, више цијене забиљежене су у десет, а ниже цијене у два одјељка.

Највећи годишњи раст цијена у септембру 2025. године, забиљежен је у одјељку *Ресторани и хотели* 8,7%, усљед повећања цијена у групи Храна и пиће у угоститељским објектима од 9,0%, затим у одјељку *Здравство* 7,9%, због виших цијена у групи Медицинске услуге од 37,9%, потом у одјељку *Храна и безалкохолна пића* 7,4%, усљед виших цијена у групама Беазалкохолна пића од 43,7%, Воће од 10,4% и Уља и масноће од 9,6%, док су више цијене од 6,2% забиљежене у одјељку *Рекреација и култура,* усљед повећања цијена у групи Путни аранжмани од 19,5% и Услуге за кућне љубимце од 15,2%.

Слиједи одјељак *Алкохолна пића и дуван* са растом од 4,0%, усљед виших цијена у групи Дуван од 4,7%, потом одјељак *Становање* са повећањем од 3,6%, усљед виших цијена у групи Остале услуге везане за стамбене јединице од 8,2%, а затим и одјељак *Остали производи и услуге* са повећањем цијена од 3,3%, због поскупљења у групи Услуге личне хигијене од 9,9%.

Раст цијена од 3,2% забиљежен је у одјељку *Образовање,* усљед поскупљења у групи Образовање које се не дефинише према нивоу од 11,1% и Предшколско образовање од 10,9%, слиједи одјељак *Намјештај и покућство* са растом цијена од 2,2%*,* усљедвиших цијена у групи Теписи и друге подне простирке од 5,9%, док је повећање од 1,4% забиљежено у одјељку *Комуникације,* због повећања цијена у групи Поштанске услуге од 8,4%.

Ниже цијене на годишњем нивоу, у септембру 2025. године, забиљежене су у одјељку *Одјећа и обућа* 3,1%, усљед сезонских снижења конфекције и обуће током године и у одјељку *Превоз* 0,9%, усљед нижих цијена у групи Карте за авио превоз од 12,6%.

Графикон 2. Мјесечна и годишња инфлација

**Десезонирана индустријска производња (IX 2025/VIII 2025) већа за 4,6%**

**Календарски прилагођена индустријска производња (I-IX 2025/I-IX 2024) мања за 4,5%**

Десезонирана индустријска производња у Републици Српској у септембру 2025. године у поређењу са августом 2025. године већа је за 4,6%. Календарски прилагођена индустријска производња у септембру 2025. године, у поређењу са септембром 2024. године, мања је за 5,2%. Календарски прилагођена индустријска производња у Републици Српској у периоду јануар-септембар 2025. године у поређењу са истим периодом 2024. године мања je за 4,5%.

Графикон 3. Индекси индустријске производње, септембар 2021 – септембар 2025. (∅2021=100)

**Број запослених у индустрији (IX 2025/VIII 2025) мањи 0,2%**

Број запослених у индустрији у септембру 2025. године у односу на август исте године мањи је за 0,2%. Број запослених у индустрији у септембру 2025. године у односу на просјек 2024. године мањи је за 3,2% и у односу на исти мјесец претходне године мањи је за 2,5%.

**У периоду I-IX 2025. извоз порастао за 7,0%, а увоз за 2,7%**

У периоду јануар - септембар 2025. године остварен је извоз у вриједности од три милијарде и 957 милиона КМ, што је за 7,0% више него у периоду јануар - септембар 2024. године, те увоз у вриједности од пет милијарди и 585 милиона КМ, што је за 2,7% више него у периоду јануар - септембар 2024. године, док је проценат покривености увоза извозом износио 70,9%.

У септембру 2025. године остварен је извоз у вриједности од 483 милиона КМ, што је за 6,6% више него у септембру 2024. године, те увоз у вриједности од 652 милиона КМ, што је за 4,1% више него у септембру 2024. године, док је проценат покривености увоза извозом износио 74,0%.

У погледу географске дистрибуције робне размјене Републикe Српскe са иностранством, у периоду јануар - септембар 2025. године, највише се, од укупно оствареног извоза, извозило у Хрватску и то у вриједности од 701 милион КМ (17,7%) и у Србију 670 милиона КМ (16,9%). У истом периоду, највише се, од укупно оствареног увоза, увозило из Србије и то у вриједности од милијарду и 16 милиона КМ (18,2%) и из Италије, у вриједности од 773 милиона КМ (13,8%).

Посматрано по групама производа, у периоду јануар - септембар 2025. године, највеће учешће у извозу остварује електрична енергија са 394 милиона КМ, што износи 10,0% од укупног извоза, док највеће учешће у увозу остварују нафтна уља и уља добијена од битуменозних минерала (осим сирових), са укупном вриједношћу од 357 милиона КМ, што износи 6,4% од укупног увоза.

хиљ. КМ

2024

2025

Графикон 4. Извоз и увоз по мјесецима

|  |
| --- |
| **МАТЕРИЈАЛ ПРИПРЕМИЛИ:**  |
| **Статистика рада**Биљана Глушацbiljana.glusac@rzs.rs.ba |
| **Статистика цијена** Жељка Драшковићzeljka.draskovic@rzs.rs.ba |
| **Статистика индустрије и рударства** Андреа Ерак-Латиновићandrea.erak@rzs.rs.ba;  |
| **Статистика спољне трговине** мр Сања Стојчевић Увалићsanja.stojcevic@rzs.rs.ba |

|  |
| --- |
|  |
| Саопштење припремио Огњен Игњић, стручни савјетник за међународне пројекте и сарадњу |
| Дарко Милуновић, директор Завода, главни уредникРепублика Српска, Бања Лука, Владике Платона ббИздаје Републички завод за статистикуСаопштење је објављено на Интернету, на адреси: www.rzs.rs.baтел. +387 51 332 700; E-mail: [stat@rzs.rs.ba](file:///%5C%5Ckordun%5CAppData%5CLocal%5CMicrosoft%5CWindows%5CTemporary%20Internet%20Files%5CLow%5CContent.IE5%5CAppData%5CLocal%5CMicrosoft%5CWindows%5CTemporary%20Internet%20Files%5CLow%5CContent.IE5%5CAppData%5CLocal%5CMicrosoft%5CWindows%5CTemporary%20Internet%20Files%5CLow%5CContent.IE5%5CAppData%5CLocal%5CMicrosoft%5CWindows%5CTemporary%20Internet%20Files%5CContent.IE5%5CAppData%5CLocal%5CMicrosoft%5CWindows%5CTemporary%20Internet%20Files%5CContent.Outlook%5CHVIF4827%5Cstat%40rzs.rs.ba)**Приликом коришћења података обавезно навести извор** |